kardosdrur/scandi-wiki huggingface dataset:
Institut auf dem Rosenberg

Institut auf dem Rosenberg (indregistreret navn: Institut auf dem Rosenberg – The Artisans of Education, ofte betegnet som Rosenberg) er en privat, international kostskole med hjemsted i St. Gallen, Schweiz. Skolen blev grundlagt i 1889 og er en af de ældste og førende internationale privatskoler for elever mellem 6 og 19 år. Skolen ligger mellem den nærliggende Bodensø på den ene side og Alpsteinbjergene på den anden side. Skolen ejes og drives af familien Gademann.

Historie 
Institut auf dem Rosenberg blev grundlagt i 1889 af Ulrich Schmidt og var oprindeligt navngivet efter ham, Institut Dr. Schmidt. Efter grundlæggerens død i 1924 blev skolen overtaget af familien Gademann 1930’erne og omdøbt. Familien Gademann ejer skolen i fjerde generation. Skolens motto: „At lære at leve er det endelige mål for al undervisning“ (et citat fra den schweiziske pædagog Johann Heinrich Pestalozzi) er grundlaget for skolens læringsfilosofi.

Akademisk læreplan 

Institut auf dem Rosenberg tilbyder en international læreplan, som forbereder eleverne til et bredt spektrum af eksterne prøver, inklusiv IGCSE, A-Levels, Advanced Placement (AP), IB (International Baccalaureate) samt GIB DP Programme (German International Baccalaureate).

Derudover er Institut auf dem Rosenberg et officielt testcenter for CEFR A1-C2 (inklusiv Cambridge, Goethe, DELF), SAT og IELTS. Som kerneprogram underviser Institut auf dem Rosenberg i Rosenberg International Curriculum (RIC), en international anerkendt læreplan. Lærer-elevforholdet på 1 : 2 og den lave klassestørrelse med gennemsnitligt 8 elever sikrer maksimal fleksibilitet og individuel opmærksomhed. Individual Development Plan (IDP) sikrer, at elevernes interesser og ambitioner afstemmes nøjagtigt efter hinanden og af IDP-specialisterne målrettes mod universitetet og yderlige bestræbelser.

 International Baccalaureate (IB)
 German International Baccalaureat (GIB)
 British IGCSE og GCE A-Level
 American High School Diploma and Advanced Placement Courses

Rosenberg Experience 

Rosenberg Experience er et specielt program, som tilbyder elever fra 6 – 18 år mulighed for at deltage i studenterlivet med andre studerende på Rosenberg og få en enestående oplevelse med kostskole og undervisning. Dette kursus er for studerende, som sigter mod at blive optaget på skolen og lære undervisningsformen og den holistiske filosofi at kende og at opleve atmosfæren på den velrenommerede skole.

Kendte dimittender 
Til instituttets alumni hører direktører, politikere, videnskabsmænd, designere samt medlemmer af internationale kongefamilier og kejserlige dynastier. Skolen følger strengt databeskyttelsesreglerne og bekræfter eller dementerer ingen navne på aktuelle eller tidligere elever med undtagelse af Mario J. Molina, nobelprismodtageren i kemi.

Anerkendelse 
Skolen blev i 2019 udmærket af Corporate Vision Magazine [23]som "mest velrenommerede internationale kostskole". Skolen er medlem af Swiss Federation of Private Schools (SFPS) samt af Swiss Group of International Schools (SGIS).

Referencer

Eksterne henvisninger 
 
 

Kostskoler
Etableret i 1889
Uddannelse i Schweiz
Langstakket væselhale

Langstakket væselhale (Vulpia bromoides) ,   ,   er en etårig  græsart hjemmehørende i Europa, Nordafrika og Lilleasien. Det er indført og naturaliseret i Nordamerika, Hawaii-øerne, Puerto Rico og andre steder.

Som en naturaliseret  art i Nordamerika findes langstakket væselhale primært i den vestlige del af Canada, den sydlige og vestlige del af USA og det nordlige Mexico.

I Danmark er arten temmelig sjælden og findes især på Øerne og i Østjylland. Den vokser på sandet jord på strandoverdrev, skrænter, vejkanter, ruderater mv.

Kilder og henvisninger

     

 Jepson manuel behandling 
 USDA, klassificering og billede - Vulpia bromoides 

Græs-familien
Græsser
Sakadagami

I buddhismen er en Sakadāgāmi (pali ; sanskrit: Sakṛdāgāmin, "engangs-tilbagevender"  en delvist oplyst person, der har overskåret de første tre lænker, som det almindelige sind er bundet med, og svækket den fjerde og femte markant. Sakadagami den anden af de fire oplysningstrin.

Sakadagami vil højst blive genfødt i sansernes verden én gang mere. Hvis han imidlertid når den næste fase af oplysning (Anagami) i dette liv, vil han ikke vende tilbage til denne verden.

De tre specifikke kæder eller lænker, som Sakadagamin er fri for, er:

1.  (Pali) - tro på et uforanderligt selv

2. Sīlabbata-parāmāsa (Pali) - tilknytning til ritualer og ritualer

3. Vicikicchā (Pali) - skeptisk tvivl (på Buddha)

Sakadagami har også svækket lænkerne:

4. Kāma-rāga (Pali) - sanselig trang

5. Byāpāda (Pali) - ond vilje

Således er Sakadagamin et mellemstadium mellem Sotapanna, der stadig har forholdsvis stærkt sanseligt ønske og ond vilje, og Anagami, der er helt fri for sanseligt begær og ond vilje.

En Sakadagamis sind er meget rent. Tanker forbundet med grådighed, had og vildfarelse opstår ikke ofte, og når de gør det, bliver de ikke obsessive.

Referencer

Se også 

 De fire oplysningstrin
 Lænke (buddhisme)

Kilder 

 Rhys Davids, TW og William Stede (red.) (1921-5). Pali Text Society's Pali – English Dictionary . Chipstead: Pali Text Society . En generel on-line søgemaskine til PED er tilgængelig på http://dsal.uchicago.edu/dictionaries/pali/ .

Buddhisme
Fibiger

Fibiger er navnet på en dansk borgerslægt, der har inkluderet officerer, forfattere, skolemænd, læger og politikere.

Det ældste medlem, som den danske slægt nedstammer fra, er Jørgen (eller Georg) Fibiger, der i 1665 blev stadsmusikant i Nyborg på Fyn. Slægten nedstammer derudover fra fem personer med navnet Fibiger bosat i København, hvoraf de fire: Gottfried (1665-1719), Christian (1667-1720), Johan Friedrich (1674-1738) og Adolph (1675-1734) højest sandsynligt var holstenske brødre, som var musikanter, mens den sidste slægtning var gartneren Wolff Adam Fibiger (1653-1734), der måske var fra Bøhmen.

Ifølge Danmarks Statistik var der i år 2020 122 personer i Danmark med efternavnet Fibiger.

Efternavnet har derudover været båret af:
 Hans Christian Fibiger (1749-1796), søn af Jørgen Mathiasen Fibiger. Han havde en adoptivsøn ved navn Christian Carson Febiger, og hans farbror var Henrik Jakob Fibiger.
 Jens Harald Fibiger Jahn (1818-1849)
 Jørgen Fibiger (1867-1936)
 Vilhelm Fibiger (1886-1978), søn af Peter Nicolaj Frost Fibiger
 Johannes Fibiger Munch-Petersen (1928-2012), søn af Asta F. Fibiger

Referencer 

Slægten Fibiger
Guillaume Martin

Guillaume Martin (født 9. juni 1993 i Paris) er en professionel cykelrytter fra Frankrig, der er på kontrakt hos .

Ved Critérium du Dauphiné 2020 endte han på tredjepladsen.

Referencer

Eksterne henvisninger 

 

Personer fra Paris 
Mandlige cykelryttere fra Frankrig
Cykelryttere ved sommer-OL 2020
Deltagere for Frankrig ved sommer-OL 2020
Gengangeren på Berkeley Square

Gengangeren på Berkeley Square (originaltitel Berkeley Square) er en amerikansk fantasy dramafilm fra 1933, instrueret af Frank Lloyd. Filmen har Leslie Howard og Heather Angel i hovedrollerne. Den fortæller historien om den unge amrikaner, Peter Standish, som bliver sendt tilbage til London i tiden kort efter Den amerikanske revolution hvor han møder sine forfædre.
Manuskriptet blev skrevet af Sonya Levien og John L. Balderston baseret på Balderstons skuespil Berkeley Square, der var løst baseret på den ufærdige roman The Sense of the Past fra 1917 af Henry James.

Leslie Howard modtog en nominering til en Oscar for bedste mandlige hovedrolle for sin rolle i filmen.

Referencer

Eksterne henvisninger 
 

Amerikanske film fra 1933
Film instrueret af Frank Lloyd
Film med tidsrejser
Film fra 20th Century Fox
Dramafilm fra USA
Fantasyfilm fra USA
Sort-hvide film fra USA
Engelsksprogede film
Dream Evil

Dream Evil er et svensk power metal-band fra Göteborg, der blev dannet i 1999.

Medlemmer 

 Niklas Isfeldt - sang (1999-2005, 2005-)
 Markus Fristedt - guitar (2004-2007, 2013-)
 Fredrik Nordström - guitar (1999-)
 Peter Stålfors - basguitar (1999-2005, 2005-)
 Sir N - trommer (2019-)

Diskografi 
Studioalbum

 Dragonslayer (2002)
 Evilized (2003)
 The Book of Heavy Metal (2004)
 United (2006)
 In the Night (2010)
 Six (2017)

Livealbum

 Gold Medal in Metal (2008)

Ep'er

 Children of the Night (2003)
 The First Chapter (2004)

Referencer

Eksterne henvisninger 
 

Metalgrupper fra Sverige
Musikgrupper fra 1999
Morning Glory (film fra 1933)

Morning Glory er en amerikansk romantisk dramafilm fra 1933, instrueret af Lowell Sherman. Filmen har Katharine Hepburn, Douglas Fairbanks Jr. og Adolphe Menjou i hovedrollerne. Den fortæller historien om en ivrig ung skuespillerinde og hendes rejse til stjernestatus, og hvad hun mister som følge heraf.
Manuskriptet blev skrevet af Howard J. Green baseret på skuespillet Morning Glory af Zoë Akins.

Katharine Hepburn modtog en Oscar for bedste kvindelige hovedrolle for sin rolle i filmen.

Morning Glory blev genindspillet i 1958 under titlen Stage Struck.

Referencer

Eksterne henvisninger 
 

Amerikanske film fra 1933
Dramafilm fra USA
Sort-hvide film fra USA
Engelsksprogede film
Stillehavsnætter

Stillehavsnætter (originaltitel One Way Passage) er en amerikansk romantisk dramafilm fra 1932, instrueret af Tay Garnett. Filmen har William Powell og Kay Francis i hovedrollerne. Den fortæller historien om En dødssyg kvinde og en morder, der står over for henrettelse, der mødes og bliver forelsket på et krydstogt over Stillehavet, hver uden at kende den andens hemmelighed.
Manuskriptet blev skrevet af Wilson Mizner og Joseph Jackson efter en historie af Robert Lord.

Robert Lord modtog en Oscar for bedste historie.

Stillehavsnætter blev genindspillet i 1940 under titlen 'Til We Meet Again.

Referencer

Eksterne henvisninger 
 

Amerikanske film fra 1932
Dramafilm fra USA
Sort-hvide film fra USA
Engelsksprogede film
Settimana Internazionale di Coppi e Bartali 2020

Settimana Internazionale di Coppi e Bartali 2020 var den 35. udgave af det italienske landevejscykelløb. Løbet foregik i perioden 1. til 4. september 2020. Løbet var en del af UCI Europe Tour 2020 og var i kategorien 2.1. Den samlede vinder af løbet blev ecuadorianske Jhonatan Narváez fra .

Hold og ryttere

Danske ryttere
Mikkel Frølich Honoré kørte for 
Jonas Gregaard kørte for 
Alexander Kamp kørte for

Etaperne

1a. etape

1b. etape

2. etape

3. etape

4. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 

UCI Europe Tour 2020
2020
Helen Dohlmann

Helen Sofie Dohlmann (21. oktober 1870 - 27. maj 1942) var en dansk billedhugger. 

Dohlmann blev født i København i 1870. Hun studerede hos Paul Dubois og Jean Antoine Injalbert i Paris og senere hos Stephan Sinding i København. Hun studerede også maleri hos Richard Miller.

Et af hendes tidligste værker, Sorg, sarkofag med figur, blev udstillet på Salonen i Paris, hvor det blev omtalt hæderligt. Det blev senere udstillet på Charlottenborg og i München . Hun deltog i flere konkurrencer for offentlige monumenter i Danmark. Hendes værker inkluderer en buste af hospitalsdirektør H.V.S. Gredsted ved det tidligere Københavns Kommunehospital, nu en del af Københavns Universitets City Campus. 

Hun forblev ugift og er begravet på Solbjerg Park Kirkegård.

Værker 
 En dreng, der spiller på fløjte (udstillet 1904) 
 Sorg, sarkofag med figur 
 Forladt, moder med barn (udstillet 1909) 
 Hospitalsdirektør Gredsted (buste, bronze 1912, Københavns Kommunehospital ) 
 Hagar og Ismael (gips, udst. 1917); En dreng, der leger hest på en skildpadde (bronze, udstillet 1921)

Eksterne henvisninger 

 Helen Dohlmann hos Kunstindeks Danmark 

Billedhuggere fra Danmark
Det Sundhedsvidenskabelige Fakultet (flertydig)

Det Sundhedsvidenskabelige Fakultet findes flere steder:

 Københavns Universitet
 Syddansk Universitet
 Aalborg Universitet
 Aarhus Universitet
Nans Peters

Nans Peters (født 12. marts 1994 i Grenoble) er en professionel cykelrytter fra Frankrig, der er på kontrakt hos . 

Ved Giro d'Italia 2019 vandt han 17. etape. Peters hidtidig største sejr kom ved 8. etape af Tour de France 2020. Han vandt i 2023 Trofeo Laigueglia.

Referencer

Eksterne henvisninger 

 

Mandlige cykelryttere fra Frankrig
Personer fra Grenoble
Toms Skujiņš

Toms Skujiņš (født 15. juni 1991 i Sigulda) er en professionel cykelrytter fra Letland, der er på kontrakt hos .

Han har blandt andet vundet tre etapesejre i Tour of California, mens sejren i Tre Valli Varesine 2018 var den første i et endagsløb. I 2019 blev han lettisk mester i linjeløb.

Referencer

Eksterne henvisninger 

 

Mandlige cykelryttere fra Letland
Cykelryttere ved sommer-OL 2016
Cykelryttere ved sommer-OL 2020
Cees Bol

Cees Bol (født 27. juli 1995 i Zaandam) er en professionel cykelrytter fra Holland, der er på kontrakt hos .

Han kom på UCI World Touren i 2019, da han skrev kontrakt med . Han vandt 7. etape i Tour of California 2019 og éndagsløbet Nokere Koerse.

Bols første deltagelse i en Grand Tour blev Tour de France 2019. Inden starten på 17. etape blev han af sit hold trukket ud af løbet, da ledelsen ikke ville ”forhaste tingene og overskride Cees Bols grænser”.

Referencer

Eksterne henvisninger 

 

Mandlige cykelryttere fra Nederlandene
Ungarn Rundt 2020

Ungarn Rundt 2020 var den 41. udgave af det ungarske landevejscykelløb. Løbet foregik i perioden 29. august til 2. september 2020. Løbet var en del af UCI Europe Tour 2020 og var i kategorien 2.1. Den samlede vinder af løbet blev ungarske Attila Valter fra .

Hold og ryttere

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Holdkonkurrencen

Eksterne henvisninger 
 

2020
UCI Europe Tour 2020
Bretagne Classic Ouest-France 2020

Bretagne Classic Ouest-France 2020 var den 84. udgave af cykelløbet Bretagne Classic Ouest-France. Det var det 11. arrangement på UCI's World Tour-kalender i 2020 og blev arrangeret 25. august 2020. Løbet blev vundet af australske Michael Matthews fra .

Hold og ryttere

Danske ryttere 
 Mikkel Bjerg kørte for 
 Michael Carbel kørte for 
 Alexander Kamp kørte for

Resultater

Startliste

Eksterne henvisninger 
 
 

Ouest-France 2020
UCI World Tour 2020
Carlos Verona

Carlos Verona Quintanilla (født 4. november 1992 i San Lorenzo de El Escorial) er en professionel cykelrytter fra Spanien, der er på kontrakt hos .

Verona begyndte at køre i cykelsportens bedste klasse, da han i 2013 skrev kontrakt med . Her var han i fire år, efterfulgt af to og en halv sæson hos . I 2019 skiftede han til  på en to-årig kontrakt.

Referencer

Eksterne henvisninger 

 

Mandlige cykelryttere fra Spanien
Krists Neilands

Krists Neilands (født 18. august 1994 i Ventspils) er en professionel cykelrytter fra Letland, der er på kontrakt hos .

Neilands blev i 2017 og 2018 lettisk mester i linjeløb. Hans hidtidige største sejr i et éndagsløb kom i september 2019, da han sejrede i Grand Prix de Wallonie.

Referencer

Eksterne henvisninger 

 

Mandlige cykelryttere fra Letland
Glen Pass

Glen Pass (også kendt som Blue Flower Pass ) er et bjergpas i Sierra Nevada, der ligger i Kings Canyon National Parken, i det østlige Fresno County, Californien, USA. Dette pas forbinder Rae Lakes i 3.214 meters højde med Charlotte Lake i 3.200 meters højde. 

Passet er opkaldt efter Glen H. Crow, en Forest Service medarbejder.

Referencer 

Bjergpas i USA
Forester Pass

Forester Pass er et bjergpas i Sierra Nevada. Forester Pass ligger på på grænsen mellem Sequoia National Parken og Kings Canyon National Parken, og forbinder dræningen af Bubbs Creek og Kern River. Med  er Forester Pass det højeste punkt på Pacific Crest Trail. 

Passet blev oprindeligt opdaget af en gruppe medarbejdere fra  United States Forest Service, og det blev efterfølgende navngivet til minde om dem. 

Den 26. august 1930 blev fire mænd, herunder den 18-årige Donald Downs, såret under anlægget af stien over passet. En kampesten løsnede sig under sprængning af stien og knuste Downs arm. Mændene blev evakueret med båre, Downs til Baxter Cabin og de andre til Independence. Downs arm blev amputeret. Han døde den 2. september 1930 på grund af komplikationer. Et fly styrtede ned ved Tyndall Creek efter at have afleveret medicin til Downs. En mindeplade kan findes på den sydlige side af passet.

Referencer

Eksterne links 

      
Bjergpas i USA
Papa Bue

Arne Bue Jensen, kendt under kunstnernavnet Papa Bue, født 8. maj 1930 i København, død 2. november 2011, var en dansk trombonist og grundlægger af Papa Bues Viking Jazzband.

I 1954 dannede Jensen The Royal Jazz band, som straks efter skiftede navn til Bohana Jazz band. I 1956 skiftede man atter navn, nu til Papa Bue's New Orleans Jazz band - med den kendte banjospiller Bjarne "Liller" Petersen i opsætningen.

Den amerikanske sanger Shel Silverstein hørte orkesteret under et ophold i København. Han mente at de skæggede bandmedlemmer måtte være virkelige vikinger, hvilket fik Jensen til at give gruppen dens endelige navn.

Papa Bue og hans band turnerede flittigt i mange lande og var det største traditionelle jazznavn i Malmø og Skåne fra slutningen af 1950erne. Eftersom han var den eneste i bandet som havde børn fik han kælenavnet "Papa".

Referencer

Eksterne henvisninger 
 
 

Jazzmusikere fra Danmark
Antiserum

Antiserum er blodserum der indeholder monoklonale eller polyklonale antistoffer, som bruges til at sprede passiv immunitet mod mange sygdomme via bloddonation (plasmaforese). Ved ebola brugtes konvalescent serum (en.: convalescent serum) som passiv antistoftransfusion fra et menneske der tidligere havde overlevet − en 'human survivor'. Det var den eneste kendte effektive behandling for ebola-infektion med en høj succesrate på syv ud af otte patienter, der overlevede.

Antiserum er i udstrakt brug i diagnostiske virologilaboratorier. Den mest almindelige anvendelse af antiserum hos mennesker er som antitoksin eller modgift ved behandling af envenomation, for eksempel efter bid af giftige slanger.

Serumterapi (seroterapi) er behandling af infektiøs sygdom ved anvendelse af serum fra dyr, der er immuniseret mod de specifikke organismer eller deres produkt, hvortil sygdommen antages at kunne henvises.

Noter og referencer 
Noter

Referencer

Eksterne henvisninger 
 "Antiserum" af Ivar Øye i Store medisinske leksikon på Snl.no
 "Immunforsvar i koronaens tid – V" fra Immunglimt.no. − "..hvordan blod fra overlevende kan hjelpe de syke .." 
 FDA om brug af 'convalescent plasma' mod COVID-19 (23. august 2020) : "FDA Issues Emergency Use Authorization for Convalescent Plasma as Potential Promising COVID–19 Treatment, Another Achievement in Administration’s Fight Against Pandemic" fra Fda.gov
 Europa-Kommissionen om samme emne (31. juli 2020) : "Coronavirus: European Commission strengthens support for treatment through convalescent plasma" fra Europa.eu (Europa-Kommissionen)

Blod
Immunforsvar
Kurlandhalvøen

Kurlandhalvøen (lettisk:Kurzemes pussala)  er en historisk og kulturel region i det vestlige Letland i den nordvestlige del af Kurland. 

Det grænser op til Østersøen i vest, Irbestrædet i nord og Rigabugten i øst, og ligger i det nordvestlige Letland. 

Det  nordligste punkt på halvøen, og i Kurland, er Domesnæs og ud for fortsætter  Domesnæsrevet i nordøstlig retning ud til   Domesnæs Fyr  tre sømil ude. 

Kurlandhalvøen udgjorde Kurlandlommen,  hvor russiske styrker isolerede en større tysk hærgruppe i slutningen af 2. verdenskrig.

Kilder og henvisninger

Halvøer i Europa
Letlands geografi
Sergio Higuita

Sergio Andrés Higuita García (født 1. august 1997 i Medellín) er en professionel cykelrytter fra Colombia, der er på kontrakt hos .

I 2020 blev han colombiansk mester i linjeløb.

Tour de France 2020 var første gang han deltog i det franske etapeløb. Her styrtede han to gange på 15. etape og måtte udgå af løbet.

Referencer

Eksterne henvisninger 

 

Mandlige cykelryttere fra Colombia
I kamp for kvinden

I kamp for kvinden (originaltitel The Prizefighter and the Lady er en amerikansk romantisk dramafilm fra 1933 instrueret af W. S. Van Dyke. Filmen har Myrna Loy i hovedrollen sammen med de professionelle boksere Max Baer, Primo Carnera og Jack Dempsey.

Manuskriptet blev skrevet af John Lee Mahin og John Meehan efter en historie af Frances Marion.

Frances Marion modtog en nominering til en Oscar for bedste historie.

Referencer

Eksterne henvisninger 
 

Amerikanske film fra 1933
Dramafilm fra USA
Sort-hvide film fra USA
Engelsksprogede film
Col de Menté

Col de Menté er et bjergpas i de centrale Pyrenæerne i departementet Haute-Garonne i Frankrig.

Tour de France 
På vej ned af Col de Menté på 8. etape af Tour de France 2020 satte danske Kasper Asgreen hastighedsrekord. Han ramte 97,1 kilometer i timen, hvilket på dette tidspunkt var den højeste hastighed målt i dette års Tour de France.

Referencer

Eksterne henvisninger 

Pyrenæerne
Mente
Institut for Datalogi

Institut for Datalogi findes flere steder:

 IT-Universitetet
 Aalborg Universitet
 Aarhus Universitet

Se også 
 Institut for Matematik og Datalogi på Syddansk Universitet
Liden museurt

Liden Museurt (Filago minima) er en op til 20 cm høj gråfiltet urt, der ofte er gaffelgrenet. De gullige blomster sidder i kurve der er op 4 mm lange, og er samlet i hoveder med 1-7 kurve. Disse  sidder i forgreninger og på grenender og på grenstykker, jævnt fordelt på hele planten. 

I Danmark er den almindelig i det meste af Jylland, men ret sjælden på Øerne.
Den findes på dyrket jord, græsland, hede og i vejkanter. Den blomstrer i juli-august, men nogle gange også senere på  efteråret.

Kilder og henvisninger

Kurvblomst-familien
Atli Bjørn

Atli Bjørn (11. juli 1933 i København - 2. februar 1993) var en dansk jazzmusiker og komponist, der spillede klaver.

Bjørn var blandt de første, der spillede bebop i Danmark, bl.a. sammen med Max Brüel i 1955. Senere i samme årti spillede han med Ib Glindemann og Monica Zetterlund.

I Jazzhus Montmartre ledsagde han i 1960'erne amerikanske gæster såsom Johnny Griffin, Dexter Gordon og Don Byas, og han komponerede musikken til kortfilmen Interval.

På grund af sygdom spillede Atli Bjørn efterhånden ret sjældent, dog lavede han indspilninger for DR i 1979 og 1981, som senere er blevet udgivet som LP og CD.

Referencer 

Jazzpianister fra Danmark
Agens

Agens (den agerende, den udførende, agenten) er en grammatisk betegnelse for det logiske subjekt i en passiv sætning. Sætningens agens udfører den handling, der udtrykkes ved verballeddet.

I den aktive sætning Englænderne bombarderede København er englænderne sætningens subjekt (grundled) og også den udførende. 

Det samme udsagn lyder i passiv: København blev bombarderet af englænderne.  Her er København subjekt, men det logiske subjekt er englænderne, der udfører handlingen og derfor kaldes agens.

I valensgrammatik siger man, at agens har en leksikalsk styret semantisk rolle, agentiv.

Referencer  

Grammatik
Sprogforskning
Kent Ballegaard

Kent Ballegaard (født 6. februar 1973) er nuværende cheftræner for GC Amiticia, som spiller i den bedste schweiziske liga. 

Han er tidligere været træner for Vendsyssel Håndbold (1. division + liga), Hadsten Håndbold (1. division), Bjerringbro FH (1. division) og Skovbakken (2. division), samt været spillende assistenttræner i Skanderborg Håndbold. Han har også været ungdomstræner i Hjortshøj-Egaa Idrætsforening for U11 og U13 drenge. 

Som aktiv har han spillet for AGF Håndbold, Skanderborg Håndbold og Århus Håndbold.

Håndboldtrænere fra Danmark
Kalkbolle

Kalkbolle eller kalkknold er en rund eller pudeformen kugle af kalksten i skifer, dannet ved udfælding af calciumkarbonater fra porevatnet under eller efter aflejring af det oprindelige lersediment. Mindre kalkboller kan også opstår ved delvis opløsning af alt dannede kalkstenslag, mens det endnu lå på havbunden. 

I Norge er kalkbollerne særligt kendt fra kambro-siluraflejringerne i Oslofeltet. I alunskiferen optræder dem som svarede kugler og lugter dårligt når man slår dem i stykker. Derfor bliver de også kaldte stinkkalkboller.

Kilder 

Geologisk aflejring